**Poseben razpis Mednarodne podiplomske šole Jožefa Stefana za mobilnosti študentov, ki so državljani Ukrajine, v programu Erasmus+ 2021**

Mednarodna podiplomska šola Jožefa Stefana je kot imetnica univerzitetne listine Erasmus za obdobje 2021-2028 pridobila projekt KA131 za mobilnosti študentov in osebja znotraj programskih držav programa Erasmus+ od 1. 7. 2021 do 31. 5. 2023 s sklepom Centra RS za mobilnost in evropske programe izobraževanja in usposabljanja (CMEPIUS).

Na podlagi obvestila CMEPIUS z dne 19. 4. 2022 je možno iz navedenega projekta financirati tudi dohodne mobilnosti študentov iz Ukrajine. Zato s tem posebnim razpisom Mednarodna podiplomska šola Jožefa Stefan odpira prijave študentov, ki so državljani Ukrajine in izpolnjujejo pogoje za Erasmus+ mobilnost, za izmenjavo za prakso na projektu mobilnosti KA131.

Predloge za izmenjavo pošljejo kandidati za izmenjavo v tajništvo MPŠ (info@mps.si) vključno z informacijo o kontaktni osebi na tuji instituciji ter o predvidenem obdobju izmenjave. Predlogu priložijo v celoti izpolnjen obrazec za učni sporazum za prakso.

Senat MPŠ je za odobritev mobilnosti na seji dne 12. 4. 2022 pooblastil dekana. Ta razpis je odprt do porabe odobrenih sredstev.

Strategija vključevanja Erasmus aktivnosti MPŠ (Erasmus Policy Statement), Erasmus listina, osnutek bilateralnega sporazuma in drugi obrazci ter več informacij o programu Erasmus+ so objavljeni na spletni strani:

<https://www.mps.si/sl/mednarodno-sodelovanje/erasmus/>